

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

ตุลาคม 2565

เรื่อง การประเมินความสามารถด้านการอ่านของผู้เรียน (RT) ชั้นประถมศึกษาปีที่ 1 และการประเมินคุณภาพ

ผู้เรียน (NT) ชั้นประถมศึกษาปีที่ 3 ปีการศึกษา 2565

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. กำหนดการบริหารจัดการประเมินคุณภาพผู้เรียน จำนวน 1 ชุด

2. แนวทางการประเมินคุณภาพผู้เรียน จำนวน 1 ชุด

3. โครงสร้างแบบทดสอบ จำนวน 1 ชุด

4. แบบรายงานนักเรียนที่ประสงค์จะสอบประเมิน จำนวน 1 ชุด

ด้วยสำนักงานคณะกรรมการการศึกษาขั้นพื้นฐานแจ้งว่า ได้กำหนดจัดการประเมินความสามารถด้านการอ่านของผู้เรียน (RT) ชั้นประถมศึกษาปีที่ 1 และการประเมินคุณภาพผู้เรียน (NT) ชั้นประถมศึกษาปีที่ 3 ปีการศึกษา 2565 พร้อมทั้งแจ้งโครงสร้างแบบทดสอบการประเมินคุณภาพผู้เรียน กำหนดการประเมินคุณภาพผู้เรียน และแนวทางการประเมินที่เกี่ยวข้อง เพื่อให้การดำเนินการเป็นไปในทิศทางเดียวกัน มีความเป็นมาตรฐานเชื่อถือได้

กรมส่งเสริมการปกครองท้องถิ่นพิจารณาแล้ว เพื่อให้การประเมินความสามารถด้านการอ่าน  
ของผู้เรียน (RT) ชั้นประถมศึกษาปีที่ 1 และการประเมินคุณภาพผู้เรียน (NT) ชั้นประถมศึกษาปีที่ 3 ปีการศึกษา 2565 เป็นไปด้วยความเรียบร้อยและบรรลุวัตถุประสงค์ จึงขอความร่วมมือจังหวัดแจ้งองค์กรปกครอง  
ส่วนท้องถิ่นที่มีสถานศึกษาทราบและดำเนินการ ดังนี้

1. กำหนดการประเมิน

1.1 การประเมินความสามารถด้านการอ่านของผู้เรียน (RT) ชั้นประถมศึกษาปีที่ 1 ดำเนินการประเมินในวันที่ 20 กุมภาพันธ์ 2566

1.2 การประเมินคุณภาพผู้เรียน (NT) ชั้นประถมศึกษาปีที่ 3 ปีการศึกษา 2565 ดำเนินการประเมินในวันที่ 15 มีนาคม 2566

โดยให้สถานศึกษาดำเนินการประเมินผู้เรียนตามความสมัครใจ ยกเว้นสถานศึกษาตามโครงการพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี กำหนดให้ต้องดำเนินการประเมินทุกแห่ง

2. ให้องค์กรปกครองส่วนท้องถิ่นสำรวจและรายงานข้อมูลนักเรียนที่มีความประสงค์จะประเมินความสามารถด้านการอ่านของผู้เรียน (RT) ชั้นประถมศึกษาปีที่ 1 และการประเมินคุณภาพผู้เรียน (NT)  
ชั้นประถมศึกษาปีที่ 3 ปีการศึกษา 2565 โดยสามารถดาวน์โหลดข้อมูลจากในระบบสารสนเทศทางการศึกษาท้องถิ่น (Local Education Center Information System: : LEC) และรายงานข้อมูลให้กรมส่งเสริมการปกครองท้องถิ่นทราบเฉพาะรายชื่อนักเรียนที่มีความประสงค์จะประเมินตามแบบรายงานที่กำหนด และจัดทำเป็นไฟล์ Excel ส่งให้สำนักงานส่งเสริมการปกครองท้องถิ่นจังหวัดเป็นข้อมูลประกอบการเตรียมการด้านการบริหารจัดการสอบต่อไป ทั้งนี้ เมื่อดำเนินการเสร็จสิ้นแล้ว ให้แจ้งสถานศึกษาดำเนินการบันทึกข้อมูลนักเรียนที่มีความประสงค์จะประเมิน  
เข้าระบบ NT Access ให้แล้วเสร็จภายในวันที่ 14 ธันวาคม 2565

/3. ให้สำนักงาน...

- 2 -

3. ให้สำนักงานส่งเสริมการปกครองท้องถิ่นจังหวัดรวบรวมข้อมูลจำนวนนักเรียนตามข้อ 2  
จัดส่งให้กรมส่งเสริมการปกครองท้องถิ่นเป็นไฟล์ Excel ทาง QR Code เพื่อเป็นข้อมูลประกอบการจัดสรร  
งบประมาณให้แก่สำนักงานส่งเสริมการปกครองท้องถิ่นจังหวัดให้เพียงพอและเหมาะสม

4. แจ้งองค์กรปกครองส่วนท้องถิ่นประชาสัมพันธ์โครงสร้างแบบทดสอบการประเมิน  
คุณภาพผู้เรียน กำหนดการประเมินคุณภาพผู้เรียน และแนวทางการประเมินคุณภาพผู้เรียนให้สถานศึกษา  
ในสังกัดทราบ เพื่อให้การดำเนินการเป็นไปในทิศทางเดียวกัน มีความเป็นมาตรฐานเชื่อถือได้ และเป็นแนวทาง  
ในการดำเนินงานบริหารจัดการทดสอบต่อไป

5. พิจารณาอนุญาตให้บุคลากรในสังกัดสำนักงานส่งเสริมการปกครองท้องถิ่นจังหวัด  
เข้าร่วมประชุมชี้แจงเกี่ยวกับแนวทางการประเมินความสามารถ ด้านการอ่านของผู้เรียน (RT) ชั้นประถมศึกษาปีที่ 1 การประเมินคุณภาพผู้เรียน (NT) ชั้นประถมศึกษาปีที่ 3 ปีการศึกษา 2565 ระหว่างวันที่ 9 – 11 พฤศจิกายน 2565 ณ โรงแรมริเวอร์ไซด์ เขตบางพลัด กรุงเทพมหานคร จังหวัดละ 1 คน ทั้งนี้ ให้แจ้งรายชื่อผู้เข้าร่วมประชุมภายในวันที่ 31 ตุลาคม 2565 ตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

(นายวัลลภ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

โทรสาร ๐-๒๒๔๑-๙๐๒๑-๓ ต่อ ๒๑๘

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)



ร. อสถ. ...............................

ผอ.กศ. ................................

ผอ.กง.สศ. ...........................

หน.ฝ.กศ. .............................

จนท. ....................................



แบบตอบรับเข้าประชุม รายงานข้อมูลจำนวนนักเรียน



สิ่งที่ส่งมาด้วย